3 pairs hoop earrings - Gold - Ladies | H&M CN
Thin metal hoop earrings. Three different sizes, 2 cm, 3 cm and 4 cm. [Boek] Boereverneukers – Afrikaanse swendelaars, swierbolle en swerkaters | Maroela Media
Deur Izak du Plessis
Hulle lieg, bedrieg, gee voor. Hulle verdraai, verdoesel, verduister, verwoes. Geleidelik palm hulle jou vertroue in. Dan, eensklaps, is jy jou geld, status en reputasie kwyt. Só oortuigend doen hulle dit dat selfs die slimste, mees ingeligte mense ’n rat voor die oë gedraai word en eers besef wat hulle getref het nadat grootskaalse skade aangerig is en die gladdebek soos mis voor die son verdwyn het. Maar selfs swendelaars kom hulle moses teë …
Die boek is ŉ interessante, vermaaklike kykie na die swendelaars van weleer wat lesers beide fassinerend én verfoeilik sal vind. Dit bevat ook meer onlangse ware verhale, soos die kubus-koning en die “uitvinder” van ŉ masjien wat pyn kan verlig.
Izak du Plessis is ’n radiojoernalis en aanbieder by RSG se nuusprogramme Monitor en Spektrum. In 2015 het hy ’n ATKV Mediaveertjie vir ’n reeks oor plaasaanvalle in die Oos-Vrystaat gewen, en in 2016 is hy aangewys as die Vodacom Nasionale Joernalis van die Jaar vir radiobydraes. Van sy gedigte is opgeneem in Nuwe stemme 5.